
ΠΡΩΤΟΚΟΛΛΟ ΟΡΚΩΜΟΣΙΑΣ 


ΤΟΥ ΠΡΟΕΔΡΟΥ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΥ ΓΕΩΡΓΙΟΥ ΚΑΡΑΜΑΝΛΗ 


Στην Αθήνα σήμερα την 5η Μαΐου του έτους 1990, ημέρα της εβδομάδος Σάββατο και ώρα 11η πρωινή ο Πρόεδρος της 
Δημοκρατίας κύριος ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ, εκλεγείς από την Ολομέλεια της Βουλής των Ελλήνων κατά 
τη συνεδρίαση της 4ης Μαΐου 1990, συνοδευόμενος από τον Πρόεδρο της Βουλής των Ελλήνων και τα μέλη του Προεδρείου 
αυτής και ακολουθούμενος από τον Πρωθυπουργό και τα μέλη του Υπουργικού Συμβουλίου, προσήλθε στην αίθουσα συνε¬ 
δριάσεων της Ολομέλειας της Βουλής των Ελλήνων, που συνεδρίασε ειδικά για το σκοπό αυτό, και έδωσε ενώπιον αυτής, 
παρουσία των Βουλευτών και της Διαρκούς Ιεράς Συνόδου της Εκκλησίας της Ελλάδος, τον οριζόμενο από το άρθρο 33 του 
Συντάγματος όρκο: 

«Ορκίζομαι στο όνομα της Αγιας και Ομοούσιας και Αδιαίρετης Τριάδας να φυλάσσω το Σύνταγμα και τους 
νόμους, να μεριμνώ για την πιστή τους τήρηση, να υπερασπίζω την εθνική ανεξαρτησία και ακεραιότητα 
της Χώρας, να προστατεύω τα δικαιώματα και τις ελευθερίες των Ελλήνων και να υπηρετώ το γενικό συμ¬ 
φέρον και την πρόοδο του Ελληνικού Λαού». 

Για επιβεβαίωση των ανωτέρω συντάχθηκε το παρόν πρωτόκολλο, το οποίο υπογράφεται από τον Πρόεδρο της Δημοκρα¬ 
τίας, τον Πρόεδρο και τους Γραμματείς της Βουλής, τον Πρόεδρο της Διαρκούς Ιεράς Συνόδου Αρχιεπίσκοπο Αθηνών και 
πάσης Ελλάδος και το Υπουργικό Συμβούλιο. 

